RESOLUCIÓN do 21 de decembro de 1995, da Dirección Xeral de Política Financeira e Tesouro, pola que se determinan as entidades financeiras que poden ostenta-lo carácter de entidades colaboradoras na xestión recadatoria dos tributos cedidos.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/02/1996

Por Decreto 128/1985, do 27 de xuño, (DOG do 5 de xullo), convalidáronselle-las autorizacións concedidas polo Ministerio de Economía e Facenda ás entidades financeiras para ostenta-lo carácter de entidades colaboradoras, a efectos da recadación dos tributos cedidos á Comunidade Autónoma, establecendo a necesidade de designar quen podía ostentar tal condición. As entidades colaboradoras autorizadas deberían apertura-la conta coa denominación Tesouro Facenda Pública Galega, conta restrinxida da delegación territorial da Consellería de Economía e Facenda de  para a recadación de tributos cedidos, na que deberán levar contas distintas para as declaracións-liquidacións e para liquidacións notificadas.
Por outra parte, o Art. 78.2º do Regulamento xeral de recadación, aprobado por Real decreto 1684/1990, do 20 de decembro, e modificado parcialmente polo Real decreto 448/1995, do 24 de marzo, establece a necesidade de determinar por parte do departamento de recadación a forma e con
dicións de prestación do servicio ás que teñen de cinguirse as entidades colaboradoras na recadación, así como a publicación no Diario Oficial de Galicia do acordo de autorización para presta-lo dito servicio.
Por todo iso, teño a ben dicta-la seguinte resolución:
Primeiro.-Autorízanse as entidades financeiras que a continuación se relacionan, para actuar como entidades colaboradoras na xestión recadatoria dos tributos cedidos á Comunidade Autónoma, con suxeición ó establecido no artigo 78 e demais aplicables do Regulamento xeral de recadación.
Nº rexistroEntidades colaboradoras
01Banco Atlántico
02Deutsche Bank
03Banco Español de Crédito
04Banco Etcheverría
05Banco Herrero
06Banco Gallego
07Banco Simeón
08Banco Central Hispano
09Banco del Comercio
10Banco Mapfre
11Barclays Bank
12Banco Pastor
13Banco Popular Español
14Banco de Santander
15Banco de Galicia
16Banco Zaragozano
17Banco Exterior de España
18Banco Credit Lyonnais España
19Banco Urquijo
20Banco de Asturias
21Citibank España
22Bankinter
23B. Industrial Mediterráneo
24Banque National Paris España
25Banco Bilbao Vizcaya
26Banco Hipotecario
27Caja Postal
28Cajamadrid
29Caja Ahorros Prov. Ourense
30Caja Ahorros Prov. Pontevedra
31Caja Ahorros Munic. de Vigo
32Caja de Ahorros de Galicia
33Caja España
34La Caixa
35Caja Rural Prov. de Lugo
Segundo.-Os ingresos realizaranse en contas restrinxidas abertas nas entidades citadas, tituladas Tesouro Facenda Pública Galega - Conta restrinxida de colaboración na recadación da delegación territorial da Consellería de Economía e Facenda de as entidades colaboradoras levarán contas distintas para as declaracións-liquidacións e para liquidacións notificadas.
Terceiro.-As entidades colaboradoras autorizadas, deberán comunicarlle a esta dirección xeral o número de identificación das contas abertas no ámbito de cada unha das delegacións territoriais da Consellería de Economía e Facenda. Igual comunicación deberán cursar ó servicio de tesourería da delegación territorial en que se localicen.
Cuarto.-Así mesmo poderán satisfacerse a través destas entidades colaboradoras autorizadas, os tributos propios e outros ingresos de dereito público da Comunidade Autónoma, cando a normativa específica pola que se regulamenten así o estableza.
Contra a presente resolución poderá interpoñerse, de conformidade co disposto polo artígo 114 de la Lei 30/1992, do 26 de novembro, de réxime xurídico das administracións públicas e do procedemento administrativo común, recurso ordinario diante do conselleiro de Economía e Facenda, no prazo dun mes contado a partir do día seguinte ó da súa notificación.
Esta resolución producirá efectos a partir do día seguinte ó da súa publicación no Diario Oficial de Galicia.
Miguel Angel Sainero Caballero
Director xeral de Política Financeira e do Tesouro
95-0647